La sfârşitul săptămânii au avut loc finalele Campionatelor Naţionale individuale de juniori U14-U12, la popice.
Bucuria găzduirii unui asemenea eveniment cu participarea unui impresionant număr de copii, a fost întregită de rezultatele foarte bune obţinute de tinerele sportive din cadrul CS Electromureș Romgaz, care au câştigat nu mai puţin de 10 medalii, dintre care 3 de aur, 4 de argint şi 3 de bronz.
"Detaşat, marile succese în competiţie au venit la proba individual clasic, acolo unde fetele noastre (surorile Balogh) antrenate de Orosz Istvan, au luat aurul la ambele categorii de vârstă. De remarcat este şi prestaţia micuţei sportive Orosz Kata (10 ani), care la prima participare într-o competiţie oficială, a reuşit să urce de două ori pe podiumul de premiere", se precizează pe pagina CS Electromureș.
Potrivit aceleiași surse, rezultatele obţinute de sportivele mureșene în cele 5 probe de concurs sunt:
Junioare U14
Loc I – Balogh Andrea cu 534 p.d. (individual clasic)
Loc I – Balogh Andrea (sprint)
Loc II – Adam Palma Vivien – Orosz Kata (tandem)
Loc II – Balogh Zofia (tandem mixt, alături de Dan Andrei de la CFR Cluj)
Loc II – Balogh Zsofia (sprint)
Loc III – Adam Palma Vivien (individual clasic)
Loc III – Balogh Andrea – Balogh Zsofia (tandem)
Loc III – Balogh Andrea (tandem mixt, alături de Szucs Balazs de la KSE Târgu Secuiesc)
Junioare U1️2
Loc I – Balogh Zsofia (individual clasic)
Loc II – Balogh Zsofia – Orosz Kata (perechi)
(D.C.)